การเปรียบเทียบระบบการให้การพยาบาลรูปแบบ Tele-nursing กับบริการแบบเดิม ในโรงพยาบาลศรีสะเกษ
ผู้จัดทำ นางชัชฎาภรณ์ วงศ์ประเทศ
คลินิกพิเศษเบาหวานความดันโลหิตสูง โรงพยาบาลศรีสะเกษ
บทนำ (หลักการและเหตุผล) ปัจจุบัน ข้อจำกัดด้านพื้นที่และจำนวนผู้รับบริการที่เพิ่มขึ้นส่งผลต่อคุณภาพการบริการและมาตรฐานในอนาคต แม้จะมีการพัฒนาสิ่งอำนวยความสะดวกแล้วก็ตาม ระบบบริการทางไกลทั้งการแพทย์ทางไกล (Telemedicine) และการพยาบาลทางไกล (Tele-nursing) จึงเป็นทางเลือกสำคัญในการบริการผู้ป่วยเพื่อลดการรอคอยในโรงพยาบาล โดยนำเทคโนโลยีอินเทอร์เน็ต แอปพลิเคชัน และระบบวิดีโอคอลมาปรับใช้พยาบาลนักจัดการรายกรณี (Case Manager) ได้นำแนวคิดการบริการโดยยึดผู้ป่วยเป็นศูนย์กลางมาใช้ เพื่อลดภาระของผู้ป่วยจากการใช้เวลารอคอยนาน ท่ามกลางสภาพอากาศที่ร้อนและความไม่สะดวกด้านสถานที่ โดยเฉพาะกลุ่มผู้รับบริการที่สามารถดูแลตนเองได้ดี ซึ่งไม่จำเป็นต้องเดินทางมาโรงพยาบาลในทุกนัดหมาย
วัตถุประสงค์ เพื่อจัดรูปแบบบริการที่ทันสมัย ได้มาตรฐาน และตอบโจทย์การบริการที่ครบวงจรเพื่อลดระยะเวลารอคอย ความแออัด และลดค่าใช้จ่ายทั้งผู้รับบริการและผู้ให้บริการเพื่อเพิ่มความพึงพอใจและสร้างแรงจูงใจในการดูแลตนเองของผู้ป่วย
วิธีการศึกษา เป็นการศึกษารูปแบบการให้การพยาบาลทางไกล (Tele-nursing) ในผู้ป่วยโรคเบาหวานและความดันโลหิตสูง โรงพยาบาลศรีสะเกษ โดยเก็บรวบรวมข้อมูลผ่านระบบ Google Drive เริ่มดำเนินการตั้งแต่เดือนมีนาคม 2567 มีกลุ่มตัวอย่างรวม 180 ราย และสุ่มศึกษาเปรียบเทียบระหว่างกลุ่ม Tele-nursing 10 ราย และกลุ่มบริการปกติ 10 ราย ติดตามผลจำนวน 3 ครั้ง (3 visits)
ผลการศึกษา ตัวชี้วัดสุขภาพกลุ่ม Tele-nursing (ทางไกล) กลุ่มบริการเดิม (ที่โรงพยาบาล) บทสรุปเปรียบเทียบความดันโลหิต (BP)ลดลงชัดเจนในผู้ที่มีความดันโลหิตสูง และคงที่ในกลุ่มปกติมีแนวโน้มลดลงในลักษณะที่ใกล้เคียงกันผลลัพธ์ไม่แตกต่างกันอย่างมีนัยสำคัญ  ระดับไขมัน (LDL) 5 ใน 10 ราย มีระดับไขมันลดลง 2 ใน 10 ราย มีระดับไขมันลดลง  กลุ่มทางไกลมีผลการลดระดับไขมันได้ดีกว่า  การทำงานของไต (Cr)ค่าการกรองของไตมีแนวโน้มดีขึ้นในการติดตาม 3 ครั้งพบทั้งผู้ที่ค่าไตดีขึ้นและลดลงกลุ่มทางไกลช่วยประคองการทำงานของไตได้ดีกว่า  ดัชนีมวลกาย (BMI)ลดลง 50% ของกลุ่มตัวอย่างลดลง 50% ของกลุ่มตัวอย่างผลลัพธ์ไม่แตกต่างกัน
[bookmark: _GoBack]อภิปรายสรุปและข้อเสนอแนะ จากการศึกษาพบว่า ระบบการพยาบาลทางไกล (Tele-nursing) ให้ผลลัพธ์ในการควบคุมความดันโลหิตและดัชนีมวลกายที่ไม่แตกต่างจากการรับบริการแบบเดิม ณ โรงพยาบาล อย่างไรก็ตาม ผู้ป่วยในกลุ่มทางไกลมีความสามารถในการดูแลตนเองเพื่อลดระดับไขมัน LDL ได้ดีกว่า ซึ่งสะท้อนให้เห็นว่าการติดตามผลผ่านเทคโนโลยีช่วยกระตุ้นแรงจูงใจในการปรับเปลี่ยนพฤติกรรมสุขภาพได้ดียิ่งขึ้นข้อเสนอแนะควรพัฒนาระบบการแจ้งเตือนและการให้ความรู้ผ่านสื่อดิจิทัลอย่างต่อเนื่องควรขยายผลรูปแบบการบริการนี้ในกลุ่มผู้ป่วยโรคเรื้อรังอื่นๆ ที่มีศักยภาพในการดูแลตนเองควรจัดระบบการเก็บข้อมูลสุขภาพในระบบคลาวด์ให้มีความละเอียดและแม่นยำยิ่งขึ้น
